CELEX: C2007/297/38
Language: et
Date: 2007-12-08 00:00:00
Title: Kohtuasi C-430/07: Eelotsusetaotlus, mille esitas Raad van State (Madalmaad) 17. septembril 2007 — Exportslachterij J. Gosschalk & Zoon BV versus Minister van Landbouw, Natuur en Voedselkwaliteit

8.12.2007   
            
            
               ET
            
            
               Euroopa Liidu Teataja
            
            
               C 297/23
            
         Eelotsusetaotlus, mille esitas Raad van State (Madalmaad) 17. septembril 2007 — Exportslachterij J. Gosschalk & Zoon BV versus Minister van Landbouw, Natuur en Voedselkwaliteit
   (Kohtuasi C-430/07)
   (2007/C 297/38)
   Kohtumenetluse keel: hollandi
   Eelotsusetaotluse esitanud kohus
   Raad van State (Madalmaad)
   Põhikohtuasja pooled
   
      Hageja: Exportslachterij J. Gosschalk & Zoon BV.
   
      Kostja: Minister van Landbouw
   Eelotsuse küsimused
   
               1.
            
            
               Kas määruse nr 2777/2000 (1), millega võetakse vastu veiselihaturu toetamise erandmeetmed, artikli 2 lõikes 1 sätestatud testideks loetakse tehtud BSE teste, mis olid alates jaanuarist 2001 kohustuslikud vastavalt 1985. aasta määrusele värske liha ja lihasaaduste ekspordi kohta (Stcrt. 2001, nr 218), millega rakendati otsuse 2000/76/EÜ (2) veistel spongioosse entsefalopaatia testimise kohta ning otsuse 98/272/EÜ transmissiivse spongioosse entsefalopaatia epidemioloogilise seire kohta muutmiseks, artikli 1 lõige 3?
            
         
               2.
            
            
               Jaatava vastuse korral: kas määruse nr 2777/2000 artikli 2 lõiget 1 tuleb käsitleda sekkumisena veiselihaturu tasakaalustamiseks (turutoetus) määruse nr 1258/1999 (3) ühise põllumajanduspoliitika rahastamise kohta artikli 1 lõike 2 punkti b tähenduses või teatava veterinaarmeetmena selle sätte punkti d tähenduses?
            
         
               3.
            
            
               Kui tegemist on (ka) turutoetusega, kas see tähendab siis seda, et Euroopa Kohtu 30. septembri 2003. aasta otsust kohtuasjas C-239/01 (4) arvesse võttes peab tehtud teste rahastama eranditult ühendus ning et seetõttu on määruse nr 2777/2000 artikli 2 lõige 2, niivõrd kui see sätestab, et ühendus katab vaid osa BSE testide kuludest, vastuolu tõttu määrusega nr 1254/1999 (5) tühine?
            
         
               4.
            
            
               Kas määrus nr 2777/2000 — eeldusel, et selle artikli 2 lõige 2 on kehtiv — keelab liikmesriikidel jätta BSE testide tegemise kulud turuosaliste kanda?
            
         
               5.
            
            
               Kas direktiivi 85/73/EMÜ (6) värske liha ja kodulinnuliha sanitaarinspektsiooni ja -kontrolli rahastamise kohta, millele viitavad direktiivid 89/662/EMÜ (7), 90/425/EMÜ (8), 90/675/EMÜ (9) ning 91/496/EMÜ (10) ja mida on muudetud ja konsolideeritud direktiiviga 96/43/EÜ (11), artikli 5 lõike 4 teist lõiku tuleb tõlgendada nii, et see direktiiv ei keela, et liikmesriik jätab BSE testide kulud turuosaliste kanda? Jaatava vastuse korral: milliseid tingimusi tuleb BSE testidele lõivude kehtestamisel arvesse võtta?
            
         
      (1)  Komisjoni 18. detsembri 2000. aasta määrus (EÜT L 321, lk 47).
   
      (2)  Komisjoni 29. novembri 2000. aasta otsus (EÜT L 305, lk 35; ELT eriväljaanne 03/28, lk 221).
   
      (3)  Nõukogu 17. mai 1999. aasta määrus (EÜT L 160, lk 103; ELT eriväljaanne 03/25, lk 414).
   
      (4)  EKL 2003, lk I-10333.
   
      (5)  Nõukogu 17. mai 1999. aasta määrus veise- ja vasikalihaturu ühise korralduse kohta (EÜT L 160, lk 2; ELT eriväljaanne 03/46, lk 278).
   
      (6)  Nõukogu 29. jaanuari 1985. aasta direktiiv värske liha ja kodulinnuliha sanitaarinspektsiooni ja -kontrolli rahastamise kohta (EÜT L 32, lk 14; ELT eriväljaanne 03/06, lk 161).
   
      (7)  Nõukogu 11. detsembri 1989. aasta direktiiv veterinaarkontrollide kohta ühendusesiseses kaubanduses seoses siseturu väljakujundamisega (EÜT L 395, lk 13; ELT eriväljaanne 03/09, lk 214).
   
      (8)  Nõukogu 26. juuni 1990. aasta direktiiv, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle (EÜT L 224, lk 29; ELT eriväljaanne 03/10, lk 138).
   
      (9)  Nõukogu 10. detsembri 1990. aasta direktiiv, milles sätestatakse kolmandatest riikidest ühendusse toodavate toodete veterinaarkontrolli põhimõtted (EÜT L 373, lk 1).
   
      (10)  Nõukogu 15. juuli 1991. aasta direktiiv, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ (EÜT L 268, lk 56; ELT eriväljaanne 03/12, lk 58).
   
      (11)  Nõukogu 26. juuni 1996. aasta direktiiv, millega muudetakse ja konsolideeritakse direktiivi 85/73/EMÜ veterinaarinspektsiooni ja elusloomade ja teatavate loomsete saaduste kontrolli finantseerimiseks ning direktiivide 90/675/EMÜ ja 91/496/EMÜ muutmiseks (EÜT L 268, lk 56: ELT eriväljaanne 03/19, lk 212).